nahid-hub/BLUGE-bengali-wikipedia-section-title-prediction huggingface dataset:
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে। 
সঠিক অনুচ্ছেদ শিরোনাম কোনটি?
titleA. পরিকাঠামো
titleB. পরিষেবা
titleC. স্টেশন
titleD. বিদ্যুৎ ও সংকেত ব্যবস্থা
উত্তর: titleA
একটি মাধ্যমের মাধ্যমে সামুরাই তার স্ত্রীর উপর ভর করে তার কথা জানায়। তাজোমারু তাকে বেঁধে রেখে তার স্ত্রীকে ধর্ষণ করে। তারপর তার স্ত্রীকে তার সাথে চলে যাওয়ার অনুরোধ করে। তার স্ত্রী রাজি হয় এবং সামুরাইকে মেরে ফেলার অনুরোধ করে। কারণ দুজন পুরুষের কাছে নিজের লজ্জা প্রকাশ করার চেয়ে মৃত্যু উত্তম। এই অনুরোধ শুনে বিস্মিত তাজোমারু রেগে যায়। সে মেয়েটিকে পায়ের নিচে চেপে ধরে সামুরাইকে জিজ্ঞেস করে, মেয়েটিকে মেরে ফেলবে নাকি ছেড়ে দেবে। এই মুহূর্তে সিনেমার শট মৃত সামুরাইয়ের বর্তমানে ফিরে আসে। মৃত সামুরাই বলে, সে তাজোমারুর চেতনায় অভিভূত হয়ে তাকে প্রায় ক্ষমাই করে দিয়েছিল। যাহোক, এই অবস্থা থেকে মেয়েটি পালিয়ে যায় এবং তাজোমারু তাকে ধরার চেষ্টা করে ব্যর্থ হয়। অবশেষে সে সামুরাইয়ের বাঁধন খুলে দিয়ে চলে যায়। সামুরাই নিজে তখন ড্যাগার বুকে ঢুকিয়ে আত্মহত্যা করা। ভূতটি পরে বলে, মৃত্যুর পর কেউ তার বুক থেকে ড্যাগার টেনে বের করেছিল।
এই কথার পর দুইটি ফ্ল্যাশব্যাক ভেঙে সিনেমার দৃশ্য ফটকের বাড়িতে ফিরে আসে। কাঠুরে বিস্মিত হয় এই ভেবে যে, সামুরাই তরবারির আঘাতে নিহত হয়েছিল। কিন্তু সে বলছে ড্যাগার দিয়ে আত্মহত্যা করেছিল। ধর্মপ্রচারক বলে মৃতরা কখনও মিথ্যা বলতে পারে না।

সঠিক অনুচ্ছেদ শিরোনাম কোনটি?
titleA. চরম পরিণতি
titleB. মৃত সামুরাই
titleC. ডাকাত তাজোমারু
titleD. বেনামী কাঠুরে
উত্তর: titleB
হেমু কালানির আসল নাম ছিল রাহি হেমন, যদিও তাকে সকলেই হেমু বলে ডাকতেন। তার জন্ম হয়েছিল সিন্ধু প্রদেশ এর শুক্কুরে (অধুনা পাকিস্তান)। পিতার নাম ছিল ডাঃ পেসুমল কালানি। কাকা মংঘরাম কালানি ছিলেন জাতীয় কংগ্রেস নেতা, মূলত তারই অনুপ্রেরণায় ছাত্রাবস্থায় স্বাধীনতা আন্দোলনের অংশ গ্রহণ করেন হেমু। শুক্কুরের তিলক হাইস্কুলে পড়াশোনা করতেন। তিনি ও তার বন্ধুরা বিদেশী দ্রব্য বয়কট ও স্বদেশী জিনিসপত্র কেনার দাবীতে সভা সমিতি করতে থাকেন। সারা ভারত ছাত্র সংঘের শাখা 'স্বরাজ সেনা'র প্রধান ছিলেন তিনি।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. বিপ্লবী আন্দোলন
titleC. ফাঁসি
titleD. স্মৃতি
উত্তর: titleA
আল্লাহুম্মা ইন্নি আউযুবিকা মিন উশরিকা বিকা শাইআও ওয়ানা আলামু বিহি ওয়াস্তাগফিরুকা লিমালা আলামু বিহি তুবতু আনহু ওয়া তাবাররাতু মিনাল-কুফরি ওয়াশ-শিরকী ওয়াল-কিজবি ওয়ালা-গিবাতি ওয়াল-বিদাতি ওয়ান্না-মিমাতি ওয়াল-ফাওয়া হিমি ওয়াল-রুহতানী ওয়াল-মাআসি কুল্লিহা ওয়াসলামতু ওয়াকুলু লা ইলাহা ইল্লাল্লাহু মুহাম্মাদুর রাসুলুল্লাহ

সঠিক অনুচ্ছেদ শিরোনাম কোনটি?
titleA. প্রতিবর্ণীকরণ / বাংলা উচ্চারণ
titleB. বাংলা অনুবাদ
titleC. পঞ্চম কালেমা
titleD. বাংলা অনুবাদ
উত্তর: titleA
এখানকার সাক্ষরতার হার ৯২.৪৫ % (২০১১ সালের আদমশুমারি অনুযায়ী) । অশোকনগর-কল্যাণগড় পৌর এলাকায় মেয়েদের ও ছেলেদের জন্য বেশ কয়েকটি উচ্চবিদ্যালয় এবং প্রচুর প্রাথমিক বিদ্যালয় (সরকারি ও বেসরকারি) আছে। এগুলোর মধ্যে কল্যাণগড় বিধানচন্দ্র বিদ্যাপীঠ (উঃ.মা.), কল্যাণগড় বিদ্যামন্দির(উঃ.মা.), অশোকনগর বয়েজ সেকেন্ডারি স্কুল, অশোকনগর বাণীপীঠ গার্লস হাই স্কুল, সেন্ট ফ্রান্সিস স্কুল, নেতাজি শতবার্ষিকী মহাবিদ্যালয় প্রধান।



সঠিক অনুচ্ছেদ শিরোনাম কোনটি?
titleA. সংস্কৃতি
titleB. শিক্ষা
titleC. পরিবহন
titleD. উৎসব
উত্তর: titleB
২০১৭ সালের নভেম্বরে, তিনি প্রথম শ্রেণির ক্রিকেটে তার প্রথম ট্রিপল সেঞ্চুরি করেছিলেন, যখন তিনি ২০১৭-১৮ রণজি ট্রফিতে মহারাষ্ট্রের বিপরীতে কর্ণাটকের হয়ে অপরাজিত ৩০৪ রান করেছিলেন। এটি ছিল ভারতে প্রথম শ্রেণির ক্রিকেটে পঞ্চাশতম ট্রিপল সেঞ্চুরি ছিল। একই মাসে তিনি প্রথম শ্রেণির ক্রিকেটে এক হাজার রানের মাইলফলক স্পর্শ করেছিলেন। তিনি ২০১৭-১৮ রণজি ট্রফিতে ১১৬০ রান নিয়ে সেরা রান সংগ্রহকারী হিসাবে টুর্নামেন্টটি শেষ করেছিলেন।

জানুয়ারী ২০১৮ সালে, তাকে ২০১৮ আইপিএল নিলামে কিংস ইলেভেন পাঞ্জাব কিনে নিয়েছিল। ফেব্রুয়ারি ২০১৮ সালে, তিনি আট ম্যাচে ৭২৩ রান নিয়ে ২০১৭-১৮ বিজয় হাজারে ট্রফির শীর্ষ রান সংগ্রহকারী ছিলেন। তিনি সকল সংস্করণ মিলিয়ে ২,১৪১ রান করেছেন, যা ছিল ভারতীয় ঘরোয়া মৌসুমের ক্রিকেটে যে ব্যাটসম্যানের তুলনায় সংগৃহীত সর্বোচ্চ রান। জুন ২০১৮ সালে, ভারতের ক্রিকেট বোর্ড (বিসিসিআই) কর্তৃক তাকে রণজি ট্রফির সর্বোচ্চতম রান-সংগ্রহকারী হিসাবে মাধবরাও সিন্ধিয়া পুরস্কার প্রদান করা হয়েছিল।

তিনি ছিলেন ২০১৮-১৯ বিজয় হাজারে ট্রফিতে কর্ণাটকের পক্ষে শীর্ষ রান সংগ্রহকারী, যেখানে তিনি সাত ম্যাচে ২৫১ রান সংগ্রহ করেন। অক্টোবর ২০১৮ এ, তাকে ২০১৮-১৯ দেওধর ট্রফির জন্য ভারত বি দলে তার জায়গা হয়েছিল। পরের মাসে, ২০১৮-১৯ রণজি ট্রফির আগে খেলার আকর্ষণ হিসাবে ঘোষিত আটজন খেলোয়াড়ের মধ্যে তার নামও ঘোষণা করা হয়েছিল।

সঠিক অনুচ্ছেদ শিরোনাম কোনটি?
titleA. প্রাথমিক কর্মজীবন
titleB. আন্তর্জাতিক ক্যারিয়ার
titleC. ব্যক্তিগত জীবন
titleD. ঘরোয়া ক্রিকেট
উত্তর: titleD
উদয়গিরি গুহাসমূহের মঞ্চপুরী গুহায় খারবেলের উত্তরসূরী কুদেপসিরি নিজেকে "ঐরে মহারাজস কলিঙ্গাধিপতিনা মহামেঘবাহনস" () বলে বর্ণনা করেছেন। জেমস প্রিন্সেপ ও রাজেন্দ্রলাল মিত্র মনে করেছিলেন যে, ঐর প্রকৃতপক্ষে হাথিগুম্ফা শিলালিপিতে উল্লিখিত রাজার নাম। পরে ভগবানলাল ইন্দ্রজী মত দেন যে, এই রাজার নাম খারবেল। সুনীতিকুমার চট্টোপাধ্যায় মনে করেছেন যে খারবেল একটি দ্রাবিড় শব্দ, যদিও রিচার্ড ফায়ার এই মতের সমর্থক নন। ব্রজনাথ পুরীও মনে করেছেন যে, খারবেলের বংশের দ্রাবিড় সাংস্কৃতিক যোগাযোগ স্থাপন করা খুবই দুরূহ। শাহুর মতে, খারবেল ও কুদেপসিরি দ্বারা ব্যবহৃত ঐর শব্দটি মূলতঃ আর্য্য শব্দের অপভ্রংশ।

সঠিক অনুচ্ছেদ শিরোনাম কোনটি?
titleA. ধর্ম
titleB. নাম
titleC. রাজ্য
titleD. রাজত্বকাল
উত্তর: titleB
মাত্র নয় বছর বয়সেই তিনি 'প্রসঙ্গ' সংগীত উৎসবে সংগীত পরিবেশনা করেছিলেন। ১৫ বছর বয়সে তিনি বারাণসীর সংকট মোচন উৎসবে সংগীত পরিবেশন করেন।

১৯৯৫ থেকে ২০০৫ সালের মাঝে তিনি ভারত ও ভারতের বাইরের দেশ যেমন : ফ্রান্স, যুক্তরাজ্য, সুইজারল্যান্ড, নরওয়ে, ইতালি, যুক্তরাষ্ট্র, রাশিয়া ও বাংলাদেশে সংগীত পরিবেশন করেছেন।

২০০৩ সালে নয়াদিল্লীতে অবস্থিত ফরাসি দূতাবাসের এক বিশেষ প্রোগ্রামে তিনি তিন মাসের জন্য প্যারিসে থেকে "আর্টিস্ট ইন রেসিডেন্স" হিসেবে দায়িত্ব পালন করেছেন।

তিনি ২০০৪ সালে ভারতের সাংস্কৃতিক দূত হিসেবে পাকিস্তানের ইসলামাবাদে অনুষ্ঠিত সার্ক সম্মেলনে অংশ নিয়েছিলেন।

২০০৮ সালে ওয়ার্ল্ড স্পেস স্যাটেলাইট রেডিওতে 'স্বর শৃঙ্গার' নামের একটি অনুষ্ঠান উপস্থাপনা করেছিলেন তিনি। তিনি আমস্টারডামের তবলাবাদক হেইকো ডিজকারের সাথে "দ্য লুমিন্যান্স প্রজেক্ট" (২০১২) নামের একটি অ্যালবামে কাজ করেছিলেন। ২০০৯ সাল থেকে তিনি ইন্দিরা গান্ধী ন্যাশনাল সেন্টার ফর আর্টস এর সাথে সংযুক্ত আছেন।

তিনি ভজন, ঠুমরী, টপ্পা, গজল ও খেয়ালে সুদক্ষ। তিনি ভারতীয় শাস্ত্রীয় সংগীতকে বিশ্বে ছড়িয়ে দিতে কাজ করে চলেছেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. পুরস্কার
titleC. অ্যালবাম তালিকা
titleD. কর্মজীবন
উত্তর: titleD
কাকদ্বীপ রেলওয়ে স্টেশন হল এই শহরের প্রধান রেল স্টেশন। এই রেল স্টেশনটি শিয়ালদহ-নামখানা লাইন-এ অবস্থিত। শিয়ালদহ থেকে বালিগঞ্জ জংশন , সোনারপুর জংশন এবং বারুইপুর জংশন হয়ে প্রথমে লক্ষীকান্তপুর অব্দি ৬২ কিমি দীর্ঘ দ্বিত্ব বৈদ্যুতিক লাইনে ১ ঘণ্টা ৩০ মিনিট ও বাকি ৩৫ কিমি একক বৈদ্যুতিক লাইনে ১ ঘণ্টার পথ।

সঠিক অনুচ্ছেদ শিরোনাম কোনটি?
titleA. যোগাযোগ
titleB. রেলপথ
titleC. সড়ক
titleD. মৎস বন্দর
উত্তর: titleB
বিমানবন্দরটি থেকে প্রধানত বিমান পরিবহন চালায় পাকিস্তান ইন্টারন্যাশনাল এয়ারলাইন্স। এছাড়া এখান থেকে পাকিস্তান এভিয়েশন ওমান এয়ার, এয়ারবুল্ট এর মত বিমান পরিবহন সংস্থা বিমান পরিসেবা প্রদান করে। বিমানবন্দরটি বিমান পরিবহন দ্বারা করাচি, লাহর, আবু ধাবি, মস্কট ও কুয়েটা এর মত শহরের সঙ্গে যুক্ত। ২০১৫ সালে বিমানবন্দরটি ৮,৫০৮ জন যাত্রী পরিবহন করেছে। এই সময়ে বিমানবন্দরটিতে ৪২৬ টি বিমান চলাচল করেছে। এই বিমনবন্দর থেকে শাহেন এয়ার করাচি,জেদ্দাহ,মদিনা,দুবাই ও রিয়াদে বিমান পরিচাললনা করে। টাবন এয়ার মাশহাদে বিমানবন্দরের সঙ্গে বিমান পরাচালনা করে।

সঠিক অনুচ্ছেদ শিরোনাম কোনটি?
titleA. পরিকাঠামো
titleB. ইতিহাস
titleC. অবস্থান
titleD. যাত্রী পরিবহন
উত্তর: titleD
যতদূর জানা যায়, আনুমানিক ১৭৬৭ সালের দিকে 'গুরুদাস' নামক জনৈক পাটনী গুরুদাসপুর চর হতে ঝাউপাড়া পর্যন্ত খেয়া দিত। এই পাটনীর নামানুসারেই এই জায়গার নাম গুরুদাসপুর হয়েছে।

আবার, কেউ কেউ বলেন যে, প্রাচীন আমলে গুরুদাসপুর উপজেলার নামকরণ করা হয়েছে। কথিত আছে ইংরেজ আমলে বড় লর্ড এক ইংরেজকে জিজ্ঞাসা করেছিল তুমি কোন মুল্লক হতে আসিলে, এই যে হুজুর। যে মুল্লকের গুরু গোবিন্দ মাঝি খেয়ানৌকা পাড়াপার করিতেছে। আমি সেই মুল্লক হইতে আসিয়াছি। কালক্রমে মাঝির নাম অনুসারে গুরুদাসপুর নামকরণ করা হইয়াছিল।

সঠিক অনুচ্ছেদ শিরোনাম কোনটি?
titleA. বিবিধ
titleB. নামকরণ
titleC. অবস্থান
titleD. প্রত্নতাত্ত্বিক নিদর্শন
উত্তর: titleB
টুর্নামেন্টের সকল ম্যাচ প্রেমাদাসা স্টেডিয়াম, কলম্বোতে হওয়ার কথা ছিল

প্রতি দলে একজন শ্রীলঙ্কার অধিনায়ক থাকবে, সনাথ জয়াসুরিয়া (রুহুনা), মাহেলা জয়াবর্ধনে (ওয়ায়াম্বা), কুমার সাঙ্গাকারা (কান্দুরাতা) এবং তিলকরত্নে দিলশান (বাসনাহিরা)। নাগেনহিরা ও উথুরার জন্য যথাক্রমে সাবেক পাকিস্তানি অধিনায়ক শহীদ আফ্রিদি এবং সাবেক নিউজিল্যান্ড অধিনায়ক ড্যানিয়েল ভেট্টোরি কে নির্বাচিত করা হয়েছিল।

প্রতি দলে:

সঠিক অনুচ্ছেদ শিরোনাম কোনটি?
titleA. Squads
titleB. দল
titleC. মিডিয়া কভারেজ
titleD. ভেন্যু
উত্তর: titleD
পৃথিবীর যোগাযোগ স্টেশনে একটি ২৮ মিনিট বিলম্বের পর ফিলের অবতরণের সংকেত গ্রহণের সময়টা ছিল ১৬ঃ০৩ ইউটিসি। সে সময় মিশনের বিজ্ঞানীরা জানতেন না যে, ল্যান্ডারটি অবতরণের সময় ধাক্কা খেয়ে লাফিয়ে উঠেছিল। এটি ধীরে ধীরে বৈজ্ঞানিক বিশ্লেষণ শুরু করার সময় ধূমকেতুর কাছে যাচ্ছিল আবার ফিরে আসছিল যা বিজ্ঞানীদের বিভ্রান্ত করে। পরে অধিকতর বিশ্লেষণে বোঝা যায় যে এটি দুইবার লাফিয়েছিল।

ফিলে মহাকাশযানের ধূমকেতুটির সাথে প্রথম সংস্পর্শে আসার সময় ১৫:৩৪:০৪ ইউটিসি এসসিইটি। যন্ত্রটি ধূমকেতু থেকে প্রতি সেকেন্ডে ৩৮ সেন্টিমিটার বেগে লাফিয়ে ১ কিমি. উচ্চতায় উঠে যায়। অনুমান করা হয় যে, মহাকাশযানটির গতিবেগ সেকেন্ডে ৪৪ সেন্টিমিটার অতিক্রম করলেই এটি ধূমকেতুর মহাকর্ষ শক্তি অর্থাৎ মহাকাশযানের প্রতি এর আকর্ষণ শক্তি অতিক্রম করে ফেলত। অবতরণ সম্পন্ন হয়েছে বুঝতে পারার পর প্রতিক্রিয়াশীল চাকা (যা ঘূর্ণন প্রবণতা সৃষ্টি করে) স্বয়ংক্রিয়ভাবে বন্ধ হয়ে যায় এবং এর ভরবেগ মহাকাশযানে চলে যায়, ফলে মহাকাশযানটি প্রতি ১৩ সেকেন্ডে একটি ঘূর্ণন দিতে থাকে। ১৬:২০ ইউটিসি এসসিইটি সময়ে প্রথমবার যখন মহাকাশযানটি লাফিয়ে ওঠে, ধারণা করা হয় যে, তখন এটি ধূমকেতুর ভূমির একটি চূড়ায় আটকেছিল যা এর ঘূর্ণনের সময় ২৪ সেকেন্ডে পরিণত করে। "ফিলে" ১৭:২৫:২৬ ইউটিসি এসসিইটি সময়ে দ্বিতীয়বার অবতরণ করে এবং প্রতি সেকেন্ডে ৩ সেন্টিমিটার বেগে লাফিয়ে উঠে। ১৭:৩১:১৭ ইউটিসি এসসিইটি সময়ে এই রোবোটিক মহাকাশযান চূড়ান্তভাবে ধূমকেতুতে অবতরণ করে। এটি বর্তমানে একটি পর্বত বা গোলাকৃতি প্রাচীরের ছায়ায় প্রতিকূল ভুমিতে ৩০ ডিগ্রী হেলানো অবস্থায় থাকলেও অক্ষত রয়েছে। “রোসেটা” মহাকাশযান থেকে প্রাপ্ত ধূমকেতুর নকশা এবং “ফিলে” মহাকাশযানে অবস্থিত “কনসার্ট” নামক যন্ত্রের তথ্যের যৌথ বিশ্লেষণের ভিত্তিতে কয়েকশ মিটার বিস্তৃত একটি অঞ্চলে শনাক্ত করা হয়েছে যার কোন এক স্থানে “ফিলে” মহাকাশযান আছে বলে নিশ্চিত হওয়া গেছে।

একটি টেলিমেট্রি বিশ্লেষণে জানা গেছে অবতরণের প্রাথমিক প্রভাবের যে আশংকা করা হয়েছিল তার চেয়ে ভালো অবতরণ হয়েছিল। কারণ মহাকাশযানের হার্পুন এবং থ্রাস্টার কোনটিরই প্রয়োজন পরেনি। 

সঠিক অনুচ্ছেদ শিরোনাম কোনটি?
titleA. অবতরণের ঘটনাবলী
titleB. জনপ্রিয় সংস্কৃতিতে
titleC. যন্ত্রপাতির তথ্য
titleD. অবতরণ ও পরবর্তী কার্যকলাপ
উত্তর: titleA
বিশেষ করে এ খেলার শুরুর দিকে ক্রিকেট বলকে অধিকতর দূরে নিক্ষেপের জন্য অনেক প্রতিযোগিতা অনুষ্ঠিত হয়েছে। ১৮৮২ সালের মধ্যে ডারহাম স্যান্ডস রেসকোর্সে কোন এক রবার্ট পার্সিভাল ১৪০ গজ দুই ফুট (১২৮.৭ মিটার) দূরত্বে বল নিক্ষেপ করে রেকর্ড স্থাপন করেন যা উইজডেনে উল্লেখ রয়েছে। এসেক্সের সাবেক অল-রাউন্ডার ইয়ান পন্ট ১৯৮১ সালে কেপটাউনে ১৩৮ গজ (১২৬.১৯ মিটার) দূরত্বে বল ফেলেছিলেন। অসমর্থিত প্রতিবেদনে জানা যায় যে, ১৯৬৮ সালের অলিম্পিক স্বর্ণপদক বিজয়ী, অ-ক্রিকেটার বর্শা নিক্ষেপক জানিস লুসিস একদা ১৫০ গজ দূরে বল ফেলেছিলেন।

সঠিক অনুচ্ছেদ শিরোনাম কোনটি?
titleA. ফিল্ডিংয়ে দক্ষতা
titleB. ক্যাচ নেয়ার অবস্থান
titleC. আক্রমণাত্মক ও রক্ষণাত্মক
titleD. ক্রিকেট বল নিক্ষেপ
উত্তর: titleD
চিকিৎসা-প্রযুক্তিবিদগণ কর্তৃক আয়ন-নির্দিষ্ট তড়িৎদ্বার দ্বারা রক্ত পরীক্ষা অথবা মূত্র-বিশ্লেষণের মাধ্যমে তড়িৎ বিশ্লেষ্য পরিমাপ করা একটি গতানুগতিক রোগ-নির্ণয় পদ্ধতি। রোগীর চিকিৎসার ইতিহাস বিশ্লেষণ ব্যতীত এইসব মানের ব্যাখ্যা করা অনেকটাই মূল্যহীন, এবং যুগপৎভাবে বৃক্কীয় কার্যকলাপের পরিমাপ ছাড়া অনেক সময় তা অসম্ভব। তড়িৎ বিশ্লেষ্যের মধ্যে সোডিয়াম ও পটাসিয়ামের মাত্রাই অধিকাংশ সময় পরিমাপ করা হয়। যেহেতু ক্লোরাইডের মাত্রা সহজাতভাবেই সোডিয়ামের মাত্রার সাথে সম্পর্কিত, সেহেতু ধমনিবাহিত রক্তে গ্যাস সংক্রান্ত বিশ্লেষণ ব্যাতিরেকে, ক্লোরাইডের মাত্রা পরিমাপ করা বেশ বিরল ঘটনা। মূত্র নিয়ে করা একটি গুরুত্বপূর্ণ পরীক্ষা হচ্ছে আপেক্ষিক গুরুত্ব পরীক্ষা, যা তড়িৎ বিশ্লেষ্যের অসামঞ্জস্যতা সংঘটন নির্ণয় করে।

সঠিক অনুচ্ছেদ শিরোনাম কোনটি?
titleA. কঠিন তড়িৎ বিশ্লেষ্যসমূহ
titleB. ইতিহাস
titleC. শব্দের ব্যুৎপত্তি
titleD. পরিমাপ
উত্তর: titleD
ভলডেমর্টের পরাজয়ের উনিশ বছর পরে দেখা যায়, হারমায়নি রনকে বিয়ে করেছে এবং তাদের রোজ ও হুগো নামে দুই ছেলেমেয়ে আছে। যুদ্ধ শেষ হওয়ার পর সে হগওয়ার্টসে তার সপ্তম বর্ষে ফিরে আসে। এরপর, সে জাদু মন্ত্রণালয়ে "জাদু ক্ষমতাসম্পন্ন প্রানিদের নিয়ন্ত্রণ" বিভাগে কাজ শুরু করে এবং হাউজ-এলফদের অবস্থার উন্নয়ন ঘটায়। পরবর্তীতে সে "জাদুর আইন প্রনয়ন" বিভাগে যোগ দেয় এবং বিশুদ্ধ রক্তের প্রাধান্য বিশিষ্ট আইনের অনেক পরিবর্তন ঘটায়। রাউলিং বলেছেন যে, হারমায়নি অস্ট্রেলিয়ায় তার বাবা মাকে খুঁজে পায় এবং তাদের উপর স্থাপন করা মেমোরি চার্ম অপসারণ করে।

সঠিক অনুচ্ছেদ শিরোনাম কোনটি?
titleA. উপস্থিতি
titleB. এপিলগ
titleC. প্রথম ও দ্বিতীয় উপন্যাস
titleD. চলচ্চিত্রে রূপায়ন
উত্তর: titleB
চারুকলা অনুষদ (পূর্ব নাম "চারুকলা বিভাগ") ১৯৭৮ সালে প্রতিষ্ঠিত রাজশাহী বিশ্ববিদ্যালয়ের অন্তর্ভুক্ত একটি অনুষদ। এটি বিশ্ববিদ্যালয় শিক্ষাঙ্গন থেকে আলাদাভাবে রাজশাহীর মেহেরচন্ডিতে অবস্থিত। বর্তমানে এই অনুষদে ৩টি বিভাগে পৃথক ভাবে ৭ টি বিষয়ে শিক্ষা প্রদান করা হয়ে থাকে, সম্প্রতি ২০১৫ -১৬ শিক্ষাবর্ষ থেকে এই অনুষদে হিস্ট্রি অব আর্টস একটি নতুন বিষয় হিসাবে পর্ঠক্রম এর অন্তভূক্ত করা হয়। এই ৮ টি বিষয়ে ৪ বছর মেয়াদি স্মাতক ও ১ বছর মেয়াদি স্মাতকোত্তর সম্মান কোর্স চালু আছে। বর্তমানে বিভাগটিতে ৩৫ জন শিক্ষক, প্রায় ৬০০ ছাত্র-ছাত্রী ও ২০ টি শ্রেণী কক্ষ রয়েছে। এছাড়া রয়েছে ১৯০০ মত বই সমৃদ্ধ একটি বিভাগীয় লাইব্রেরী।

চারুশিক্ষা প্রদানের পাশাপাশি বিভিন্ন সামাজিক ও সংস্কৃতিক কর্মকান্ডে এই বিভাগের কার্যক্রম রয়েছে। যেমন বিভিন্ন ক্রিড়া প্রতিযোগিতা, বার্ষিক প্রদর্শনী, বর্ষবরণ অনুষ্ঠান উৎযাপন প্রভৃতি।

সঠিক অনুচ্ছেদ শিরোনাম কোনটি?
titleA. চারুকলা অনুষদ
titleB. ইতিহাস
titleC. অনুষদসমূহ
titleD. বিজনেস স্টাডিজ অনুষদ
উত্তর: titleA
সীমানা পুনর্নির্ধারণ কমিশনের নির্দেশিকা অনুযায়ী, ১৫৩ নং বেহালা পূর্ব বিধানসভা কেন্দ্র কলকাতা পৌরসংস্থার ১১৫ থেকে ১১৭ ও ১২০ থেকে ১২৪ নং ওয়ার্ডগুলি এবং ঠাকুরপুকুর-মহেশতলা ব্লকের জোকা-১ ও জোকা-২ গ্রাম পঞ্চায়েতগুলি নিয়ে গঠিত।

বর্তমানে বেহালা পূর্ব বিধানসভা কেন্দ্রটি কলকাতা দক্ষিণ লোকসভা কেন্দ্রের অন্তর্গত। পূর্বে এই কেন্দ্রটি যাদবপুর লোকসভা কেন্দ্রের অন্তর্গত ছিল।

সঠিক অনুচ্ছেদ শিরোনাম কোনটি?
titleA. ১৯৯৫-১৯৭৭
titleB. নির্বাচনী ফলাফল
titleC. এলাকা
titleD. ১৯৭৭-২০০৬
উত্তর: titleC
পিপলিতে উৎপন্ন মুখ্য অ্যাপলিক কাজ করা সামগ্রীগুলি হল চাঁদোয়া অথবা শামিয়ানা, ক্যানোপী, ছাতা, আলাতা( ধর্মীয় উদ্দেশ্যে ব্যবহৃত হাত পাখা), বটুয়া (পান পাতা, সুপারী, লেবু রাখার ব্যাগ) ইত্যাদি।

সময়ের পরিবর্তনের সাথে তাল মিলিয়ে অ্যাপলিক কারিগরীরাও যুগোপযোগী নানা ধরনের নতুন নতুন অ্যাপলিক কাজ করা সামগ্রী উৎপাদন শুরু করেছেন যেমন- বিছানার চাদর, বালিশের ঢাকনা, সোফার ঢাকনা, দরজার পর্দা, বিবাহ ও ধর্মীয় অনুষ্ঠান অথবা অন্যান্য উৎসবে মন্ডপ সজ্জায় ব্যবহৃত অথবা সাধারণ প্রবেশ পথ তৈরীর উপাদান ইত্যাদি, মহিলাদের পরিধেয় শাড়ী, ব্লাউজ ইত্যাদিও আজকাল অ্যাপলিক কারিগরীতে অলঙ্কৃত করা হয়। কিছুদিন পর এই জাতীয় সামগ্রীগুলি অ্যাপলিক কারিগরীর প্রধান উপাদান হয়ে উঠবে।

সঠিক অনুচ্ছেদ শিরোনাম কোনটি?
titleA. নামকরণের ইতিহাস
titleB. মুখ্য পিপলি অ্যাপলিক কাজ করা সামগ্রী
titleC. অভিনবত্ব
titleD. পিপলি অ্যাপলিক কাজের ধর্মীয় প্রয়োগ
উত্তর: titleB
ডিসেম্বর, ২০১৪ সালে দলে স্থায়ীভাবে সহঃ অধিনায়ক মনোনীত হন। ২০১৪-১৫ মৌসুমে সফরকারী ভারতের বিপক্ষে অনুষ্ঠিত টেস্ট সিরিজে অধিনায়ক মাইকেল ক্লার্কের আহত হওয়া ও এ প্রেক্ষিতে সিরিজ থেকে বাদ পড়ার প্রেক্ষিতে অস্ট্রেলিয়ার অধিনায়কের দায়িত্ব পালন করছেন তিনি। এছাড়াও তিনি ক্লার্কের ফিল্ডিং অবস্থান স্লিপে দাঁড়ান।

১৮ জানুয়ারি, ২০১৫ তারিখে অস্ট্রেলিয়ায় অনুষ্ঠিত কার্লটন মিড ত্রি-দেশীয় সিরিজের ২য় খেলায় ধীরগতিতে ওভার করার ফলে নিয়মিত অস্ট্রেলীয় অধিনায়ক জর্জ বেইলিকে ম্যাচ ফি'র ২০% জরিমানাসহ এক খেলার জন্য নিষেধাজ্ঞা প্রদান করা হয়। এরফলে হোবার্টে অনুষ্ঠিত সিরিজের ৪র্থ খেলায় স্টিভ স্মিথ দলের অধিনায়কত্ব করেন।

সঠিক অনুচ্ছেদ শিরোনাম কোনটি?
titleA. অধিনায়কত্ব
titleB. সম্মাননা
titleC. খেলোয়াড়ী জীবন
titleD. প্রারম্ভিক জীবন
উত্তর: titleA
২০১৮-১৯ অর্থবছরে সিকিমের মোট অভ্যন্তরীণ উৎপাদন হয়েছে ২৬,৭৮৬ কোটি টাকা বা ৩.৮ বিলিয়ন মার্কিন ডলার যা গায়ানা-এর সমতুল্য ।

সিকিমের হস্তশিল্প অত্যন্ত বিখ্যাত। শাল, গর্জন এবং টিক সহ কিছু উৎকৃষ্ট মানের কাঠ বনাঞ্চলে পাওয়া যায়। শিল্পক্ষেত্রে এখনও অনগ্রসর।

সিকিম ভারতের অন্যতম জনশক্তি সরবরাহকারী রাজ্য। এখানে সুলভ শ্রমিক ভারতের অন্যান্য রাজ্যে কাজের খোঁজে পাড়ি জমায়।

সঠিক অনুচ্ছেদ শিরোনাম কোনটি?
titleA. শিক্ষা প্রতিষ্ঠান
titleB. পর্যটন
titleC. অর্থনীতি
titleD. ধর্ম
উত্তর: titleC
১৬শ শতকের শেষভাগে এসে ওলন্দাজ, ফরাসি ও ইংরেজ বণিকেরা সুরিনামের উপকূলে বাণিজ্যকেন্দ্র স্থাপন করে। ১৭শ শতকের প্রথমার্ধে ইংরেজ বণিকেরা দেশটিতে বসতি স্থাপন শুরু করে। ১৬৫০ সালে সুরিনাম নদীর তীরে একটি ব্রিটিশ দল প্রথম স্থায়ী ইউরোপীয় বসতি স্থাপন করে। পরবর্তীতে ওলন্দাজ পশ্চিম ভারতীয় কোম্পানির একটি নৌবহর এই বসতিটি দখল করে। ১৬৬৭ সালে ব্রেডার চুক্তির মাধ্যমে ইংরেজরা উত্তর আমেরিকায় নিউ অ্যামস্টার্ডাম (বর্তমান নিউ ইয়র্ক শহর)-এর বিনিময়ে এই উপনিবেশটির একাংশ ওলন্দাজদের দিয়ে দেয়। ফলে সুরিনাম সরকারীভাবে ওলন্দাজ নিয়ন্ত্রণে আসে। তখন থেকে ওলন্দাজরা সুরিনামকে একটি উপনিবেশ হিসেবে শাসন করতে থাকে। তবে ১৭৯৫-১৮০২ এবং ১৮০৪-১৮১৬ যুদ্ধচলাকালে ব্রিটিশরা সাময়িকভাবে সুরিনামের দখল নিয়েছিল।

সঠিক অনুচ্ছেদ শিরোনাম কোনটি?
titleA. শিক্ষা
titleB. জলবায়ু
titleC. ইউরোপীয়দের বসতি স্থাপন
titleD. ঔপনিবেশিক সরকার
উত্তর: titleC
ষোড়শ শতাব্দীতে ইউরোপীয়রা জাপানে পৌঁছায় এবং রেনেসাঁ সময়ের ইউরোপীয়গণ জাপানের প্রশংসা করে। জাপানকে মূল্যবান ধাতু সমৃদ্ধ ধনী দেশ হিসেবে বিবেচনা করা হত। মার্কো পোলোর ভ্রমণ বৃত্তান্তে মন্দির ও প্রাসাদের বর্ণনা এবং শিল্পায়ন সময়ে বড় ধরনের গভীর খনি উত্তোলনের পূর্বে আগ্নেয়গিরি পূর্ণ দেশটির ভূত্বকে আকরিকের প্রাপ্যতার কারণে এই ধারণা জন্মে। ষোড়শ শতাব্দীতে জাপান কপার ও রূপার বৃহৎ রপ্তানিকারক হয়ে ওঠে।

সঠিক অনুচ্ছেদ শিরোনাম কোনটি?
titleA. মেইজি যুগ
titleB. ইউরোপের সাথে প্রথম যোগাযোগ (১৬শ শতাব্দী)
titleC. ইদো যুগ
titleD. ইউরোপের সাথে বাণিজ্য
উত্তর: titleB
সুলভ দর্শন এই প্রজাতির উড়ান ধীর, দুর্বল ও ঝাঁকি দিয়ে ওড়ার প্রবণতা যুক্ত। এরা মাটির কাছাকাছি নীচ দিয়ে ওড়ে। ওপর-নীচ ডানা ঝাঁকি দেবার ভঙ্গিতে ওড়ে। এদের স্বভাব ও পছন্দের বাসভূমি জংলাবিড়া প্রজাতির অনুরূপ। এই প্রজাতি গাছপালা ছাওয়া ঝোপঝাড়ের আশেপাশে অবস্থান করে। অন্যান্য ঝোপঝাড় পূর্ণ অংশেও জংলা পরিবেশে এদের দেখা যেতে পারে, তবে উন্মুক্ত স্থানে এদের দর্শন মেলে না। এরা পাতা, ডাল বা গাছের কান্ডে বসে রোদ পোহায় সকালের দিকে। মুখ্যত ডানা বন্ধ অবস্থাতেই এই প্রজাতিকে রোদ পোহাতে দেখা যায়, ডানা মেলে খুবই কম বসে। পশু-পাখির বিষ্ঠা, অতিপক্ক ও পচা ফল, ভিজেমাটি বা পাথরের ভিজে ছোপে বসে খ্যাদ্যরস আহরণ করতে এদের প্রায়ই চোখে পড়ে। ইহারা মূলত সকাল, পড়ন্ত বিকেল ও সন্ধ্যার সময় সক্রিয় হয়। পার্বত্য জঙ্গল ও সমতলের জংলা জায়গা-উভয় পরিবেশেই এই প্রজাতির দর্শন মেলে প্রায় সারা বছরই। পাহাড়ের পাদদেশ থেকে ১৫০০ মিটার উচ্চতা পর্যন্ত জংলা পরিবেশে এদের বিচরণ চোখে পরে।
সঠিক অনুচ্ছেদ শিরোনাম কোনটি?
titleA. বৈশিষ্ট্য
titleB. আচরণ
titleC. শুষ্ক ঋতুরূপ
titleD. মূককীট
উত্তর: titleB
এটি চওড়ায় ১০০ মিটার থেকে ৪০ কি.মি. পর্যন্ত হতে পারে। নিউক্লিয়াই’টি পাথর, ধূলা, জলীয় বরফ, বরফায়িত গ্যাস – কার্বন মনোক্সাইড, কার্বন ডাইঅক্সাইড, মিথেন, অ্যামোনিয়া দিয়ে গঠিত। এর সারফেস বা তলদেশ শুষ্ক ধূলোময় বা পাথুরে অর্থাৎ বরফ পাথরের ভাঁজে ভাঁজে থাকে। 'ডার্টি স্নোবল' তত্ত্ব মতে, নিউক্লিয়াসে ৮৫% বরফ থাকলে তাকে ধূমকেতুর নিউক্লিয়াস বলা যাবে। এরকম স্বল্প ভরের কারণে নিউক্লিয়াইটি গোলাকার না হয়ে অনিয়মিত আকৃতির হয়।

উপরোক্ত গ্যাসগুলো ছাড়াও মিথানল, সায়ানাইড, ফরমালডিহাইড, ইথানল, ইথেন প্রভৃতি জৈব যৌগও থাকে।

২০০৯ এ নাসার স্টারডাস্ট মিশনে নিউক্লিয়াসের ধূলায় গ্লাইসিন অ্যামিনো এসিডের উপস্থিতি পাওয়া গেছে।

নিউক্লিয়াইটির প্রতিফলন ক্ষমতা সৌরজগতের মধ্যে সবচেয়ে কম; হ্যালির ধূমকেতুর ক্ষেত্রে ১-২% ও বোরেলীর ধূমকেতুর ২.৪% - ৩.০%।

এ কারণে নিউক্লিয়াইটি প্রয়োজনীয় সূর্যালোক শোষণ করে গ্যাসীয় প্রক্রিয়াগুলো সম্পন্ন করে।

সঠিক অনুচ্ছেদ শিরোনাম কোনটি?
titleA. কক্ষপথের প্রকৃতি ও ধূমকেতুর প্রকারভেদ
titleB. খণ্ড খণ্ড হয়ে যাওয়া
titleC. নিউক্লিয়াস
titleD. উল্লেখযোগ্য ধূমকেতু
উত্তর: titleC
প্রথম পর্তুগিজ জাহাজ জাপানে পৌঁছায় সম্পূর্ণ চীনা পণ্য (রেশম, চীনামাটির বাসন) নিয়ে। জাপানিরা এই ধরনের পণ্য গ্রহণ করতে আগ্রহী ছিল, কিন্তু ওয়াকো জলদস্যুদের আক্রমণের শাস্তিস্বরূপ চীনের সম্রাটের সাথে যে কোন প্রকারের যোগাযোগ নিষিদ্ধ ছিল। পর্তুগিজরা (যাদের "নানবান" বলে ডাকা হত) তারা এশীয় বাণিজ্যে মধ্যস্ততাকারী হিসেবে কাজ করার সুযোগ গ্রহণ করে।
১৫৫৭ সালে ম্যাকাওয়ে বাণিজ্য ঘাটি স্থাপন করার সময় থেকে তারা চীনাদের বাণিজ্য সহযোগী হিসেবে কাজ করে এবং জাপানের সাথে বাণিজ্য শুরু করে। তারা জাপানের বার্ষিক সর্বোচ্চ নিলামকারী হিসেবে পণ্য বিক্রি শুরু করে এবং এর ফলে প্রতি বছরে একটি ক্যারাক থেকে বিশেষ বাণিজ্য অধিকার লাভ করতে থাকে। ক্যারাক হল বৃহৎ জাহাজ, যা ১০০০ থেকে ১৫০০ টন হয়ে থাকে এবং বড় গ্যালিয়ন বা জাঙ্কের দিগুণ বা তিনগুণ আকারের হয়ে থাকে। এই বাণিজ্য কিছু বাধা-বিপত্তির সম্মুখীন হয়েও ১৬৩৮ সাল পর্যন্ত চলে। এই সময়ে জাহাজে করে জাপানে ধর্মযাজক নিয়ে আসা হচ্ছে এই অপরাধে পর্তুগিজদের সাথে বাণিজ্য নিষিদ্ধ করা হয়।

পর্তুগিজ বাণিজ্য ১৫৯২ সালের দিকে জাঙ্কে চীনা চোরাকারবারি ও জাপানি লাল সিলযুক্ত জাহাজ (প্রতি বছর ১০টি জাহাজ), ১৬০০ সালের দিকে ম্যানিলা থেকে স্পেনীয় জাহাজ (প্রতি বছর একটি জাহাজ), এবং ১৬১৩ সাল থেকে ইংরেজ জাহাজের (প্রতি বছর একটি জাহাজ) কারণে আরও প্রতিবন্ধকতার সম্মুখীন হয়।

সঠিক অনুচ্ছেদ শিরোনাম কোনটি?
titleA. ইদো যুগ
titleB. ইউরোপের সাথে প্রথম যোগাযোগ (১৬শ শতাব্দী)
titleC. মেইজি যুগ
titleD. ইউরোপের সাথে বাণিজ্য
উত্তর: titleD
২০১১ সালের জনগণা অনুসারে, জামতাড়া জেলার জনসংখ্যা ৭৯০,২০৭। এই জনসংখ্যা কোমোরোস রাষ্ট্রের জনসংখ্যার প্রায় সমান। মার্কিন যুক্তরাষ্ট্রের অঙ্গরাজ্য সাউথ ডাকোটার জনসংখ্যাও এই জেলার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৪৮৬তম।
জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ২১%। জামতাড়া জেলায় লিঙ্গানুপাতের হার প্রতি ১০০০ পুরুষে ৯৫৯ জন নারী। জেলার সাক্ষরতার হার ৬৩.৭৩%।
সঠিক অনুচ্ছেদ শিরোনাম কোনটি?
titleA. ভাষা
titleB. জনপরিসংখ্যান
titleC. বিভাগ
titleD. অর্থনীতি
উত্তর: titleB
এই প্রজাপতির ওপর-পিঠ কালো বর্ণের হয় কিন্তু পিছনের ডানার ভূমিকোন সংলগ্ন অংশ লালচে কমলা। সামনের দিকের ডানা সাদা বর্ণের হয়। ডানার প্রান্তে কালো পটি থাকে যা প্রায় ডানার অর্ধেক ঢেকে রাখে। তার ওপর সাদা সাদা অনিয়তাকার ফুটকি থাকে। পিছনের ডানা সাদা হয়। তার ভেতরের অংশের সামনের দিকে এক-তৃতীয়াংশ কালো এবং বাকী অংশ লালচে কমলা বর্ণের হয়।ডানার অবশিষ্ট অংশ সাদার ওপর কালো ছোপ দেখা যায়। এরা ওড়ে খুব ধীর গতিতে এবং একটানা বেশীদূর বা বেশিক্ষন উড়তে পারে না। এরা খুব ফুল পছন্দ করে।
সঠিক অনুচ্ছেদ শিরোনাম কোনটি?
titleA. আহার্য উদ্ভিদ
titleB. বৈশিষ্ট্য
titleC. বর্ণনা
titleD. শূককীট
উত্তর: titleC
খ্রিস্টপূর্ব তৃতীয় সহস্রাব্দের সময়ে, ইউরোপে ব্রোঞ্জ যুগ শুরু হয়েছিল। এর ফলে শিল্পের জন্য একটি একটি নতুন মাধ্যম চলে এল। ব্রোঞ্জ সরঞ্জামগুলিতে দক্ষতা বৃদ্ধির ফলে উৎপাদনশীলতা বৃদ্ধি পেল, এর ফলে জিনিসপত্র উদ্বৃত্ত হতে শুরু করল— এটি ছিল এক শ্রেণির কারিগর তৈরির প্রথম ধাপ। সমাজের সম্পদ বৃদ্ধি পাওয়ার কারণে, বিলাসবহুল পণ্য তৈরি করা শুরু হল, বিশেষ করে অলঙ্কৃত অস্ত্রশস্ত্র।
উদাহরণগুলির মধ্যে আছে আনুষ্ঠানিকভাবে ব্যবহারের জন্য ব্রোঞ্জের শিরস্ত্রান, কুড়ালের অলঙ্কৃত বাঁট এবং তলোয়ার। এছাড়াও ছিল শিঙা এবং ব্যবহারিক উদ্দেশ্য ছাড়াই অন্যান্য আনুষ্ঠানিক সামগ্রী যেমন- অতিরিক্ত বড় অক্সবোরো ডার্ক (এক ধরনের অস্ত্র)। বিশেষ সামগ্রী সোনা দিয়ে তৈরি করা হত; পশ্চিম এবং মধ্য ইউরোপে লৌহ যুগের সামগ্রীর চেয়ে অনেক বেশি সোনার বস্তু পাওয়া গেছে। অনেক রহস্যময় এবং আজব জিনিস যেমন, লুনুলা (একটি আইরিশ বিশেষত্ব), মোল্ড কেপ এবং সোনালী টুপি পাওয়া গেছে। মধ্য ইউরোপের মৃৎশিল্পগুলি বিস্তৃত আকারের এবং অলংকৃত ছিল। ধর্মীয় আচারের দৃশ্যগুলি দেখিয়ে বিভিন্ন অঞ্চলে শিলা শিল্পের সন্ধান পাওয়া গেছে, উদাহরণস্বরূপ বোহুস্লান, সুইডেন এবং উত্তর ইতালির ভালকামোনিকা।
ভূমধ্যসাগর অঞ্চলে, মিনোয়ান সভ্যতা অত্যন্ত উন্নত ছিল, সেখানে প্রাসাদে খনন করে ফ্রেসকো পাওয়া গেছে। সমসাময়িক প্রাচীন মিশরীয় শিল্প এবং অন্যান্য উন্নত এশিয়া আফ্রিকার সংস্কৃতিগুলিকে আর "প্রাগৈতিহাসিক" হিসাবে গণ্য করা যায় না।

সঠিক অনুচ্ছেদ শিরোনাম কোনটি?
titleA. ব্রোঞ্জ যুগ
titleB. আফ্রিকার দক্ষিণ অংশ
titleC. এশিয়া উত্তর আফ্রিকার কিছু অংশ
titleD. লিথিক এবং প্রাক-সিরামিক সময়কাল
উত্তর: titleA
মঞ্জিল ইরানের ঝড়ো শহর হিসেবে অভিহিত করা হয়, এটি আলবর্জের একটি ছোট উপতক্যায় আলবর্জ পর্বতমালার ভৌগোলিক অবস্থানের কাছে এটি একটি খ্যাতি যা মঞ্জিল মাধ্যমে কজভিন প্লেটলে বাতাসকে ফুঁ দেয়। ইরানের সবচেয়ে বড় বায়ু খামার, ম্যানজিল ও রুদ্রবর্ণ বন্যা খামার, মঞ্জিলের কাছে অবস্থিত।

মঞ্জিল সেফিড-রুদ নদী (অথবা "সেড্ড রড", "সেফিড রুড", "সাদা নদী") জন্য পরিচিত। এটি শহর দ্বারা প্রবাহিত হয় এবং দুটি উপনদীর নদী দ্বারা মঞ্জিল গঠিত হয়। ১৯০৬ সাল থেকে এটি মঞ্জিল বাঁধের স্থান হয়ে উঠেছে যা গিলানের কৃষিকে উল্লেখযোগ্যভাবে অবদান রাখে, যেমনটি তার জলপাই গাছের মতো, বৈদ্যুতিক শক্তি উৎপাদনের সময়। ম্যানজিল বাঁধ কর্তৃক আটককৃত জলাধার এলাকার সৌন্দর্য যোগ করে। 

সঠিক অনুচ্ছেদ শিরোনাম কোনটি?
titleA. আধুনিক ইতিহাস
titleB. ভূগোল
titleC. অবস্থান
titleD. ইতিহাস
উত্তর: titleB